Afrikaanse kiesers: Dis Steenhuisen vs. Groenewald | Maroela Media
Afrikaanse kiesers: Dis Steenhuisen vs. Groenewald
Die vonke het behoorlik gespat by die Woordfees op Stellenbosch toe die waarnemende DA-leier, John Steenhuisen, en die VF Plus-leier, dr. Pieter Groenewald, in ŉ debat oor die belange van Afrikaanse kiesers teen mekaar te staan gekom het. Die saal was stampvol en soms raserig.
Ter sprake was ŉ meningsverskil oor watter party se politieke model die belange van Afrikaanssprekendes die beste dien.
Die DA-standpunt is dat Afrikaanse taal- en kultuurbelange ten beste gedien word deur ŉ party soos die DA, waar mense van alle rasse en tale Afrikaanse belange bepleit, omdat die party vir alle tale se taal- en kultuurregte opstaan.
As voorbeeld van die mate waartoe die DA dit doen, het Steenhuisen verwys na die DA-LP vir Stellenbosch, dr. Leon Schreiber, wat aan die voorpunt staan van die stryd om die handhawing en uitbou van Afrikaans as onderrig- en leertaal aan die Universiteit Stellenbosch.
Steenhuisen meen boonop die feit dat al die VF Plus se LP’s wit is, voed die persepsie buite die Afrikaanse leefwêreld dat Afrikaanse kwessies net wit kwessies is, terwyl dit nie die geval is nie.
Groenewald het weer aangevoer dit is nie vir ŉ breë kerk (diverse party) soos die DA moontlik om Afrikaanse belange na behore te dien nie, omdat die DA (volgens Groenewald) daarop fokus om die ANC te ontsetel en dus kompromieë in die belangepolitiek sal aangaan ter bevordering van die getallepolitiek.
As voorbeeld hiervan het Groenewald verwys na die DA se hantering van die Elana Barkhuizen-geval op Schweizer-Reneke, en die DA-LPW Khume Ramalifho se redelik ondersteunende ingesteldheid teenoor die Gautengse LUR vir onderwys in Gauteng, Panyaza Lesufi. Dié maak geen geheim van sy afkeer van Afrikaanse enkelmediumskole nie.
Groenewald het benadruk dat die VF Plus as vegter vir minderheidsregte baie sterker sal opstaan vir die taal- en kultuurregte van Afrikaanse mense. As teken van die party se sukses op hierdie terrein, het hy verwys na ŉ toekenning wat die VF Plus sowat 20 jaar gelede van die Pan-Suid-Afrikaanse Taalraad (PanSAT) hiervoor ontvang het.
DA John Steenhuisen Pieter Groenewald VF Plus Woordfees
ArcelorMittal: Nóg afleggings kom
Effe te laat Mnr. Steenhuisen, die DA sal nimmer as te nooit my stem kry nie.
Dr Leon Schreiber laat wel van hom vir Afrikaans hoor, dit ook net na die Schweizer-Reneke debakel wat vir die DA ‘n nie werklik wekroep was nie, want hulle het nog nooit vir andere se taalregte, spesifiek Afrikaans, opgestaan of die onregte in uitsprake deur ‘n hof teegestaan nie. Hulle het baie stemme in verkiesings sedertdien verloor en nou krabbel die DA terug. Daar is in die dae ook berig dat die DA daaraan dink om nie meer die ANC met SEB te ondersteun nie, maar dit gaan eerder daaroor dat dit die swart mense benadeel eerder as wat hulle… Lees meer »
By Afrikaans se gebrek aan status aan die Universiteit van Stellenbosch, sal die DA-leier en dr. Leon Schreiber moontlik verstaan dat die bekende gesegde, “met sulke vriende het Afrikaans nie vyande nodig nie” , deur die gedagtes flits.
Die DA het ‘n punt, maar die VF+ het vierkant my stem. Ons mense.
Die vraag wat elkeen vir homself behoort af te vra: ” Is ek vir kwantiteit of kwaliteit? Ongelukkig is daar gee middeweg nie.